钦定古今图书集成/明伦汇编/氏族典/第215卷 > 何从义
## 钦定古今图书集成/明伦汇编/氏族典/第215卷 > 何从义

按《元史何从义传》：“从义，延安洛川人。祖良、祖母李氏
偕亡，从义庐于墓侧，旦夕哀慕，不脱绖带，不食菜果，
惟啖蔬食而已。事父世荣，母王氏，孝养尢至。伯祖温、
伯祖母郝氏、叔祖恭、叔祖母贺氏、叔祖让、叔祖母姜
氏、叔父珍、叔母光氏皆无子。比其亡也，从义咸为治
葬，筑高坟，祭奠以礼，时人义之。”